open-index/open-wikipedia-markdown huggingface dataset:
Ethelda Bleibtrey

**Ethelda M. Bleibtrey-Schlatke** () oli yhdysvaltalainen uimari ja olympiavoittaja.

Bleibtrey voitti ensimmäisenä naisena kolme olympiakultaa samoista olympialaisista, kun hän voitti Antwerpenin kesäolympialaisissa 1920 olympiakullat 100 ja 300 metrin vapaauinneista sekä 4&nbsp;×&nbsp;100 metrin vapaauintiviestistä. Hän ui jokaisella matkallaan myös maailmanennätyksen. 100 metrin vapaauinnin maailmanennätys oli 1.13,6, 300 metrin 4.34,0 ja viestissä syntyi maailmanennätys 5.11,6.

Antwerpenin olympialaisissa syntyneen 100 metrin vapaauinnin maailmanennätyksen lisäksi Bleibtrey teki vuonna 1919 400 metrin ja 440 jaardin vapaauinnin maailmanennätyksen 6.30,2. Hilda James rikkoi ennätyksen kaksi vuotta myöhemmin. Bleibtreyn 100 metrin vapaauinnin maailmanennätys puolestaan pysyi voimassa vuoteen 1923, jolloin Gertrude Ederle onnistui rikkomaan sen.

Bleibtrey edusti uintiurallaan seuratasolla Women’s Swimming Associationia. Uintiuransa jälkeen hän toimi muun muassa uimavalmentajana ja sairaanhoitajana. Hän kuoli vuonna 1978 72-vuotiaana Floridassa.

Bleibtrey valittiin vuonna 1967 International Swimming Hall of Fameen.

## Lähteet
Tommi Nakari

**Tommi Taneli Nakari** (s. 1967) on suomalainen väkivaltarikollinen, joka on syyllistynyt vuosien saatossa kolmeen henkirikokseen. Hän on tappanut avovaimonsa, äitinsä ja tyttöystävänsä. Myös Nakarin veljet ovat rikoksista tuomittuja.

## Ensimmäinen henkirikos
Nakari syyllistyi ensimmäiseen henkirikokseensa vuonna 1992. Hän puukotti avovaimoaan useaan otteeseen ja viilsi tämän kurkun auki nautittuaan reilusti alkoholia ja lääkkeitä. Virottuaan Nakari ei muistanut tekoaan, ja löydettyään avovaimon kuolleena hän yritti itsemurhaa. Hän asui jonkin aikaa samassa asunnossa ruumiin kanssa ja jatkoi samalla päihteiden käyttöä. Lopulta poliisi saapui ja Nakari jäi kiinni.

Kävi ilmi, että Nakari oli iskenyt avovaimoaan puukolla ainakin 21 kertaa. Hän oli uhkaillut naista kuolemalla jo aiemmin. Avoliittoa oli kestänyt viisi kuukautta.

Vaikeasta persoonallisuushäiriöstä kärsinyt Nakari sai 12 vuoden ja 4 kuukauden tuomion murhasta täyttä ymmärrystä vailla olevana. Hovioikeudessa rangaistus lieveni, koska Nakarin katsottiin syyllistyneen murhan sijasta tappoon.

## Toinen henkirikos
Nakari vapautui vuonna 1998 ja surmasi puolen vuoden kuluttua seuraavana uhrinaan 56-vuotiaan äitinsä nyrkein ja teräasein. Nakari ei taaskaan muistanut teostaan mitään. Hän sai 10 vuotta ja 8 kuukautta vankeutta taposta ja pahoinpitelystä.

## Kolmas henkirikos
Vapauduttuaan ehdonalaiseen Nakari alkoi seurustella Anna-Emilia Simniceanun kanssa. 26-vuotias Simniceanu katosi tammikuussa 2008 ja hänet löydettiin pian kuolleena erään mökin rannasta. Poliisi tavoitti Nakarin Kuopiosta. Myöhemmin 41-vuotias mies tuomittiin teräaseella ja tukehduttamalla tehdystä taposta 14,5 vuoden vankeuteen. Hän ei pääse ehdonalaiseen, vaan rangaistus on kärsittävä kokonaan. Simniceanun tappamisesta langetettu tuomio pysyi Itä-Suomen hovioikeudessa.

## Lähteet
* 

### Viitteet

## Aiheesta muualla
*
Agariciidae

***Agariciidaee*** on kivikorallien  heimo. Siihen kuuluu seitsemän sukua, joista yksi tunnetaan vain fossiileista. Niissä on kaikissa symbioottisia leviä. Leptoseris-suvun koralleja tavataan myös Atlantilla, muita sukuja vain indopasifisella merialueella.

## Heimoon kuuluvia sukuja
* *[[Agaricia]]* (muodostaa litteitä levyjä)
* *[[Coeloseris]]*
* *[[Gardineroseris]]* (kennomainen runko)
* *[[Helioseris]]*
* *[[Leptoseris]]* 
* *[[Pachyseris]]* (poimullisia aaltoilevia levyjä, jotka eivät koskaan levittele pyyntilonkeroitaan)
* *[[Pavona]]*

## Lähteet
Arena Partners

**Arena Partners Oy** on vuonna 2000 perustettu viiden maakuntalehtiyhtymän yhteinen sähköisen liiketoiminnan kehitysyksikkö. Yhtiön toimipaikat sijaitsevat Jyväskylässä ja Joensuussa. Sen toimitusjohtaja on Tapio Moisio.

Yhtiön liiketoiminta muodostuu luokitelluista ilmoituksista kuten asunto-, auto- ja työpaikkailmoituksista sekä mobiiliratkaisuista.

Arena Partners -konserniin kuuluvat emoyhtiön lisäksi rekrytointiin keskittyvä Uranus Oy (100 %) ja mobiililiiketoimintaan keskittynyt tytäryhtiö (65 %) Arena Interactive Oy, jonka tytäryhtiö (100 %) on Arena Messaging Oy. Arena Interactive Oy tuottaa mobiilipalveluja Suomen ja Ruotsin sanomalehtisektorilla.

Arena Partnersin -osakkuusyhtiötä ovat sähköiseen luokiteltuun (asunnot ja autot) ilmoitteluun keskittyvä Alma Mediapartners Oy (35 %) ja mobiiliin paikallisoppaaseen erikoistunut Adfore Technologies Oy (34 %).

Yhtiön liikevaihto vuonna 2014 oli 138 000 euroa.

Arena Partners on julkaisi aiemmin muun muassa Arena.fi-verkkopalvelua, josta asunto- ja autoilmoitukset siirtyivät yhteistyön myötä Etuovi.com-palveluun. Aiemmin mukana ollut tapahtumakalenteri lakkautettiin myös.

## Omistajayhtiöt
Arena Partners Oy:n omistajia ovat Keskisuomalainen Oyj (37,85% osakkeista), Ilkka-Yhtymä Oyj (37,82 %) , Keski-Pohjanmaan Kirjapaino Oyj (8,11 %), Länsi-Savo Oy (8,11 %) sekä Pohjois-Karjalan Kirjapaino Oyj (8,11 %).

Arena Partnersin omistajayhtiöiden kustantamat maakuntalehdet ovat Ilkka, Itä-Savo, Karjalainen, Keskipohjanmaa, Keskisuomalainen, Länsi-Savo, Pohjalainen ja Savon Sanomat.  Lisäksi yhtiöt kustantavat useita paikallis- ja ilmaisjakelulehteä.
Kaleva erosi yhteistyöstä talvella 2009 ja liittyi Oikotiehen.

Maakuntalehtien yhteen laskettu levikki on 292&nbsp;508 kpl (LT2013), lukijoita lehdillä on yhteensä yli miljoona (KMT2013). Lehtien verkkopalveluilla on yhteensä noin 761 000 eri selaajaa viikoittain (TNS Metrix 2014/21).

## Katso myös
* Kärkimedia

## Lähteet

## Aiheesta muualla
*Arena Partners Oy 
*Arena Interactive
*Uranus Oy
*Adfore Technologies Oy
Vieraas maailmas

**Vieraas maailmas** on  Heikki Luoman näytelmä evakoista ja "oikeista" ihmisistä. Siinä puhutaan sekä karjalan että hämeen murretta. Näytelmä sai kantaesityksensä Hollolan näyttämöllä vuonna 1989.

Tarina kertoo kantaväestön hoiteisiin majoitetusta evakkoperheestä jonka poika on kadonnut rintamalla. Isäntäperheen poika vuorostaan palaa sodasta, mutta ei ole enää ennallaan kaiken koetun jälkeen. Vakavasta aiheestaan huolimatta näytelmä vuorotellen itkettää ja naurattaa katsojaa. 

## Lähteet

## Aiheesta muualla
* Heikki Luoman haastattelu
* Kanavateatteri/Kuusa
Puolan ralli

**Puolan ralli** () on maailman toiseksi vanhin ralli Monte Carlo -rallin jälkeen. Puolassa ajettiin ensimmäinen ralli jo vuonna 1921 ja vuonna 1973 siitä tuli yksi MM-kalenteriin kuuluvista kilpailuista. MM-arvoisena Puolassa on ajettu myös vuosina 2009 ja 2014–2017.

## Historia
Ensimmäinen Puolan ralli ajettiin Varsovasta Białowieżaan ja takaisin, jolloin kilpailun voitti Tadeusz Heyne Dodgellaan. Sittemmin kisa siirtyi Krakovan lähelle, jossa kisaa ajettiin asfaltilla. Vuonna 2005 kisa siirrettiin Masurian järvialueelle ja nykyään se on soraralli.

Kilpailu on kuulunut lähinnä Euroopan mestaruussarjaan, mutta reitillä on nähty myös tuttuja nimiä Timo Mäkisestä Jean Todtiin. Toistaiseksi kilpailun ovat kuitenkin voittaneet suomalaisista ainoastaan Rauno Aaltonen, joka ajoi voittoon vuonna 1965 BMC Mini Cooper S:llä, Mikko Hirvonen vuonna 2009 Ford Focus RS WRC 09:llä sekä Esapekka Lappi vuonna 2012 Škoda Fabia S2000:lla.

Vuoden 1973 Puolan rallissa 65 osallistujasta maaliin selvisi ainoastaan kolme autokuntaa, joka on edelleen pienin määrä MM-sarjan historiassa.

Vuonna 2017 kun kauden 2018 kilpailuja päätettiin Puolan ralli jätettiin pois MM-kalenterista sen jälkeen, kun kuukautta aiemmin järjestetyssä kilpailussa oli ongelmia katsojien hallinnassa. FIA antoi kilpailusta keltaisen kortin vuonna 2015. Katsojat eivät välittäneet toimitsijoista ja seisoivat lähellä tietä, jossa autot ajoivat kilpailunopeuksilla. Lisäksi oli ilmoituksia katsojien autoista liikkumassa käynnissä olevilla erikoiskokeilla sekä paloautosta, joka oli ohittanut poliisin ja ajoi vastakkaiseen suuntaan kilpareitillä.

Kilpailu palaa MM-sarjaan kaudella 2024 oltuaan välillä osa EM-sarjaa.

## Voittajat vuodesta 1960
Lähde: 

## Lähteet
The Avalanches

**The Avalanches** on elektronista musiikkia soittava yhtye Melbournesta, Australiasta. Yhtye on parhaiten tunnettu albumistaan *[[Since I Left You]]*.

## Jäsenet
* Robbie Chater
* Tony Di Blasi
* Spank Rock 
* Eliza Wolfgramm
* Paris Jeffree

## Diskografia
### Studioalbumit
* Since I Left You (2000)
* Wildflower (2016)
* We Will Always Love You (2020)

### EP:t
* El Propucto (1997)
* Undersea Community (1999)
* A Different Feeling (2000)
* Electricity (2001)
* At Last Alone (2001)

### Mixtape
* Gimix (2000)
* Soca! Sirens! Brains! Live @ St. Jeromes (2005)
* Some People (2007)
* Yoga Mind Meld Zombie Relaxation Tape (2007)
* Sleepy Bedtime Mix for Young Ones (2012)

### Singlet
* Rock City (1997)
* Electricity (1999)
* Frontier Psychiatrist (2000)
* Since I Left You (2001)
* Radio (2001)
* A Different Feeling (2002)
* Frankie Sinatra (2016)
* Colours (2016)
* Subways (2016)
* We Will Always Love You (2020)
* Running Red Lights (2020)
* Wherever You Go / Reflecting Light (2020)
* Music Makes Me High / Take Care In Your Dreaming (2020)
* Interstellar Love (2020)

### Musiikkivideot
* Frontier Psychiatrist (version 1) (2000)
* Since I Left You (2001)
* Frontier Psychiatrist (version 2) (2002)
* Frankie Sinatra (2016)
* Subways (2016)
* Because I'm Me (2016)
* The Was (2016)
Horizon-luokan fregatti

**Horizon-luokka** (tai *Horizon Common New Generation Frigate*, CNGF) on italialais-ranskalaisen yhteishankkeen kehittämien uuden sukupolven ilmatorjuntafregattien muodostama alusluokka. Alun perin hankkeeseen osallistui myös Yhdistynyt kuningaskunta, mutta se vetäytyi 1999 siitä alustyypille asettamiensa teknisten vaatimusten poikettua muiden osallistujien asettamista vaatimuksista. Italiassa alusluokka on saanut nimen *Orizzonte*, ranskaksi ja englanniksi se on *Horizon* ().

## Tausta
Hanke käynnistyi vuonna 1992, sen jälkeen kun aiempi yritys luoda Naton yhteinen monikansallinen fregatti NFR-90 oli päättynyt epäonnistumiseen 1990-luvun alussa. Uuden hankkeen tuloksena syntyi fregatin ohella uusi ilmatorjuntaohjusjärjestelmä PAAMS (). Uutta hanketta varjostavia ongelmia ilmeni lähes heti. Ranska tarvitsi ilmatorjunta-aluksen sen lentotukialusten suojaksi, mutta varustettuna ainoastaan keskimatkan ohjuksin, sillä lentotukialus lentokoneineen kykeni suojaamaan itseään etäältä. Myös Italian laivasto tarvitsee operoidessaan Välimeren vain rajoitettua kantamaa, sillä se kykenee suojaamaan aluksia mantereelle tukeutuvilla omilla hävittäjäkoneillaan. Britannia sitä vastoin edellytti hankittavalta alustyypiltä, että se kykenisi muodostamaan itsensä ja suojaamansa laivasto-osaston ylle vahvan suojavyöhykkeen pitkän kantaman ohjuksin.

Erimielisyyksiä aiheutti myös ilmatorjuntaohjusten laukaisuun käytettävän järjestelmän valinta, Ranska ja Italia suosivat ohjukset pystysuoraan laukaisevaa SYLVER (**SY**stème de **L**ancement **VER**tical) -järjestelmää, Britannia sen sijaan halusi yhdysvaltalaisen Mk 41:n, jolla kyetään laukaisemaan myös Tomahawk -risteilyohjuksia. Asia ratkesi, kun PAAMS:in kehittäjät valitsivat järjestelmäksi SYLVER:in. Brittien irtaannuttua hankkeesta vuonna 1999, se valitsi PAAMS:in kehittämäänsä tyypin 45 hävittäjään, hyödyntäen Horizon-hankkeessa saatua kokemusta.

## Alukset
Hanke jatkui italialais-ranskalaisena yhteistyönä. Ensimmäinen alus, Ranskan laivaston *Forbin* laskettiin vesille maaliskuussa 2005 ja *Chevalier Paul* laskettiin vesille heinäkuussa 2006. Kaksi muutakin alusta oli suunnitteilla, mutta niiden sijasta tilattiin FREMM-monitoimifregatteja. Italian laivasto tilasi kaksi alusta, jotka nimettiin *Andrea Doriaksi* ja *Caio Duilioksi*. Myös Italia kaavaili kahta muuta alusta, mutta sekin siirsi lisätilaukset FREMM-luokkaan.

## Lähteet

*

### Viitteet
John Bates Clark -mitali

**John Bates Clark -mitali** () on Yhdysvaltain taloustieteellisen yhdistyksen AEA:n myöntämä palkinto merkittävimmälle alle 40-vuotiaalle yhdysvaltalaiselle ekonomistille.

Palkinto on nimetty John Bates Clarkin mukaan. Se on jaettu vuodesta 1947 lähtien. Vuodesta 2009 lähtien palkintoa on jaettu vuosittain. Aiemmin se jaettiin joka toinen vuosi.

Palkintoa pidetään taloustieteen toiseksi arvostetuimpana palkintona Nobel-palkinnon jälkeen. Monet sen voittajista ovatkin myöhemmin saaneet Nobel-palkinnon.

## Voittajat

## Lähteet

## Aiheesta muualla
*Palkinto AEA:n sivustolla
Ortodoksinen papisto

** Ortodoksinen papisto** on ortodoksisen kirkon sakramenttien toimittamiseen tai siinä avustamiseen vihitty ryhmittymä. Pappeus jakautuu ortodoksisessa kirkossa piispuuteen, pappeuteen ja diakoniuteen. Piispan vihkimisen toimittaa kolme piispaa ja papit ja diakonit vihkii piispa. Pappeudessa toteutuu apostolinen suksessio eli seuranto. Papiksi voidaan vihkiä "nuhteeton mies, joka on ennen papiksi vihkimystä avioitunut tai päättänyt elää naimattomana". Piispojen tulee olla naimattomia tai leskiä. Ortodoksisessa kirkossa ei ole naispappeutta, vaikka on esitetty näkemyksiä, että aikaisemmin käytössä ollut diakonissan virka olisi ollut rinnastettavissa papistoon. Ortodoksiseen sakramentaaliseen papistoon ovat aina kuuluneet piispa, pappi ja diakoni. Avustavaan papistoon ovat aina kuuluneet alidiakonit, lukijat ja alttariapulaiset eli ponomarit, jotka eivät ole papistoa sanan merkityksessä ollenkaan vaan vain apulaisia.

Ortodoksinen papisto voidaan jakaa niin sanottuun mustaan ja valkoiseen papistoon. Mustalla papistolla tarkoitetaan munkkiuteen vihkiytynyttä papistoa, kuten pappismunkit ja munkkidiakonit. Useimmat ortodoksiset piispat kuuluvat mustaan papistoon eli he nousevat virkaansa luostarin kautta. Valkeaan papistoon kuuluvat luostarilaitoksen ulkopuoliset piispat, papit ja diakonit. Useimmat papit ja diakonit ovat naimisissa, muutama harva on vannonut selibaattilupauksen ennen vihkimistä. Leskeksi jäänyt pappi ei saa avioitua uudestaan eikä solmia muutenkaan läheistä suhdetta naiseen. Jos näin tapahtuu, hän joutuu toimituskieltoon. Suomen ortodoksisessa kirkossa on tällaisia tapauksia sattunut useita, viimeksi lokakuussa 2011.. 

## Ortodoksisen papin vaatteet

Image:Orthodox Priest Liturgy.png|Liturgiajumalanpalveluksessa pappi pukeutuu täydelliseen jumalanpalveluspukuun.
Image:Orthodox Priest Vespers.png|Vähäisemmissä jumalanpalveluksissa pappi pukeutuu vain feloniin, epitrakiiliin ja hihoihin.
Image:Eastern Orthodox Priest.png|Jumalanpalveluksen ulkopuolella pappi käyttää muodollisena asuna alusviittaa, päällysviittaa ja kamilavkaa.
Image:Orthodox Priest Kontorasion.png|Jumalanpalveluksen ulkopuolella pappi käyttää epämuodollisena asuna alusviittaa, liiviä ja skufiaa.


## Alempi papisto
Alempaan eli avustavaan papistoon kuuluvat alidiakonit ja lukijat sekä laulajat. Heidän tulee nauttia ehtoollisensa kirkkokansan joukossa. Ennen vuotta 1988 avustavaan papistoon kuuluivat lisäksi kanttorit, kirkonisännöitsijät ja ponomarit, mutta tuolloin piispainkokous päätti muuttaa käytännön niin, että avustavaan papistoon kuuluvat vain ne, jotka piispa on erikseen vihkinyt tehtävään kheirotesian kautta. 

## Lähteet
* Jyrki Loima: Esipaimen siunaa - Suomen ortodoksiset piispat 1892-1988. Kuopio, Pyhäin Sergein ja Hermanin veljeskunta, 1999  (sid.) 
* Arkkimandriitta Arseni: Ortodoksinen sanasto, Otava/Helsinki 1999.  (sid.) 
* Isä Ambrosius, Markku Haapio: Ortodoksinen kirkko Suomessa, 1979.  
* Ortodoksi.net 

### Viitteet
ViaMichelin

**ViaMichelin** on autonrengasvalmistaja Michelin Groupin tytäryhtiö, joka tuottaa erilaisia sähköisiä karttapalveluita. Yksi sen merkittävimmistä karttapalveluita on samanniminen *ViaMichelin* karttapalvelu, joita voi käyttää pöytä- tai sylitietokoneiden lisäksi myös kämmentietokoneilla ja matkapuhelimilla. Palvelut ovat saatavissa useilla kielillä.

## Aiheesta muualla
* ViaMichelin
2A65 Msta B

**2A65 Msta-B** on venäläinen 152 mm kanuunahaupitsi. Tykin venäläinen nimike on **152-ММ ГАУБИЦА 2А65 "МСТА-Б"**.

2A65 otettiin palveluskäyttöön 1980-luvun puolivälin tienoilla neuvostoarmeijassa. Naton tiedustelu havaitsi uuden tykkimallin käyttöönoton vuonna 1987, minkä johdosta tykistä käytetään joskus nimeä M1987. Tällä hetkellä tykkejä arvioidaan olevan Venäjän asevoimien käytössä noin 370 kappaletta.

Tykin putki on 53 kaliiperia pitkä ja sen on asennettu kaksipyöräiselle haaralavetille. Tykin lukkolaite on puoliautomaattinen putoava kiilalukko. Putken peräkappaleeseen on kiinnitetty lataussilta ja tykin rekyylivoimasta käyttövoimansa saava jousitoiminen latauslaite.

2A65:ssa käytetään kartussilaukauksia. Ammusvalikoima sisältää mm. sirpalekranaatteja, kuorma-ammuksia ja erikoisammuksia. Tykin suurin kantama tavanomaisilla ammuksilla on 24&nbsp;700 metriä ja rakettiavusteisilla ammuksilla 28&nbsp;500 m. Putken suurin korotus on 70°. Tykin tuliasemapaino on 6 &nbsp;800 kg ja ammuksen suurin lähtönopeus 810 m/s. 

2A65 Msta-B:stä on olemassa myös 2S19-panssarihaupitsin tykkinä käytetty versio 2A64 Msta-S.
Hätäkeskuslaitoksen karttakoordinaattipalvelu

**Hätäkeskuslaitoksen karttakoordinaattipalvelu** on vapaasti saatavilla oleva sähköinen karttapalvelu. Sitä käytetään palo- ja pelastustoimessa hälytysajoneuvojen ohjaamiseen oikeaan kohteeseen navigaattoreiden avulla. Koordinaattipalvelun kehittäminen aloitettiin siksi, että Suomen saaristoissa paikantaminen ei ollut helppoa siksi, että kartoissa ei ollut erottelevia paikannimiä ja erehtyminen saarista oli helposti mahdollista. Palvelu perustuu Maanmittauslaitoksen karttapohjille.

Ajatuksena on se, että esimerkiksi vapaa-ajan asuja ottaisi etukäteen selvää siitä, missä WGS84-koordinaattipisteessä hänen asuntonsa sijaitsee ja tulostaisi koordinaattipalvelusta paperille seinälle laitettavan hälytysohjeen, jonka perusteella hälytyskeskuksen *112*-numeroon soitettaessa olisi helppo sanoa tarkka koordinaatti. Tulostettu hälytysohje palvelee myös vieraita ja vuokralaisia, joilla ei ole paikallistuntemusta.

Palvelu tuotetaan suomen, ruotsin ja englannin kielillä.

Vuonna 2017 Hätäkeskuslaitoksen ja Digian toteuttama 112 Suomi -mobiilisovellus voitti valtakunnallisen sosiaali- ja terveysalan turvallisuuspalkinnon. 112 Suomi -sovelluksella avuntarvitsijan sijainti selvitetään satelliittipaikannuksella. Sovellus lähettää koordinaatit suoraan hätäkeskustietojärjestelmään, kun avuntarvitsija soittaa sovelluksella hätänumeroon.

## Muu käyttö

Hätäkeskuslaitos-viraston koordinaattipalvelusta saa melko tarkkoja koordinaatteja paikkojen osoittamiseen myös muuhun käyttöön, esimerkiksi risteykset ajo-ohjeita varten käsin navigaattoriin tai GPS-paikantimeen tallennettavaksi tai maisema- ja arkkitehtuurivalokuvien ottopaikkojen merkitsemiseksi.

## Lähteet

## Aiheesta muualla
* 112 Suomi -mobiilisovellus nopeuttaa avunsaantia hätätilanteessa  112.fi
Iwao Hakamada

**Iwao Hakamada** (; s. 10. maaliskuuta 1937) on entinen japanilainen ammattinyrkkeilijä. Hän sai syytteen 30. kesäkuuta 1966 tapahtuneesta nelihenkisen perheen murhasta, jonka yhteydessä perheen kotoa varastettiin rahaa ja koti sytytettiin lopulta palamaan. 11. syyskuuta 1968 Iwao Hakamada tuomittiin kuolemaan. Maaliskuussa 2014 viranomaiset vapauttivat Hakamadan ja avasivat tapauksen uudelleen.

Iwao itse ja hänen puolustajansa pitävät häntä syyttömänä tekoon. Tunnustusta sanottiin pakotetuksi ja todisteita vääriksi. Muun muassa kardinaali Peter Seiichi Shirayanagi ajoi vangin vapauttamista. Tuomari Norimichi Kumamoto, joka jo aikoinaan äänesti kuolemantuomiota vastaan, on sanonut Iwao Hakamadan tunnustaneen jouduttuaan kahdenkymmenen päivän eristykseen ja kidutukseen pienessä huoneessa.

Hakamadan mielenterveys näyttää vankeusaikana järkkyneen. Hän lähetti vuosien ajan siskolleen järjettömiä ja omituisia kirjeitä. Yksi psykiatri on sanonut hänen kärsivän ”laitospsykoosista”, ja toisen mukaan hän on ”mielisairauden tilassa”.

Vuonna 2014 Iwao vapautettiin vankilasta 47 vankeusvuoden jälkeen, kun DNA-todisteet osoittivat hänen syyttömyyttään ja todisteiden epäiltiin olevan tekaistuja. Vapautuessaan hän oli maailman pitkäaikaisin kuolemansellin asukas. Hän oli vasta kuudes kuolemaantuomittu, joka sai tapauksensa uuteen käsittelyyn toisen maailmansodan jälkeisessä Japanissa. Viidestä aiemmasta neljä oli vapautettu ja yhden oikeudenkäynti oli kesken.

Hakamadan vankilasta vapauttamisen jälkeen eri oikeusasteet käsittelivät vuosien ajan tapauksen uudelleen avaamista. 10 vuotta myöhemmin, syyskuussa 2024 oikeus vapautti Hakamadan syytteistä.

## Lähteet
Jarmo Muukkonen

**Jarmo Muukkonen** (s. 17. marraskuuta 1966) on suomalainen entinen jääkiekkoilija. Hän pelasi vuodet 1992–1996 Kiekko-Espoon riveissä ja uransa kaksi viimeistä kauttaan 1996–1998 Elitserien-joukkue Västerås IK:ssa.

Hän toimii asianajajana Espoossa. Hän toimi ennen myös jääkiekon SM-liigan kurinpitopäällikkönä. 

## Lähteet
Kolmen caballeron paluu ja muita Don Rosan parhaita

**Kolmen caballeron paluu ja muita Don Rosan parhaita** on Don Rosan vuonna 2009 ilmestynyt kahdeksas Aku Ankka -sarjakuvien kokoelma. Kokoelma käsittää Caballero-sarjojen lisäksi muiden muassa sellaiset Rosa-klassikot kuin Ankkalinnan pillipiipari, Talon kokoinen vastustaja ja Ensimmäinen keksintö. Edellinen kirja Rosalta ilmestyi 2007, kirja oli *[[Roope Ankan elämä ja teot 2]]*.

## Tarinat

## Aiheesta muualla
* S. Santikko: Ankka, papukaija ja kukko. Kvaak.fi 12.10.2009.
Abnormally Attracted to Sin

**Abnormally Attracted to Sin** on yhdysvaltalaisen laulaja-lauluntekijä Tori Amosin albumi, joka julkaistiin toukokuussa 2009. Albumista on olemassa kaksi versiota, tavallinen ja erikoisversio, jossa on mukana Christian Lambin ohjaamia musiikkivideoita sisältävä DVD. Kappaleiden sanoituksissa Amos käsittelee muun muassa ihmissuhteita sekä uskontoa.

Albumi nousi Yhdysvalloissa Billboard 200 -listan sijalle 9. Suomessa se oli ensimmäisellä listaviikollaan Suomen virallisen listan sijalla 20.

## Kappaleet
# Give – 4:13
# Welcome to England – 4:08
# Strong Black Vine – 3:27
# Flavor – 4:05
# Not Dying Today – 4:01
# Maybe California – 4:24
# Curtain Call – 4:52
# Fire to Your Plain – 3:01
# Police Me – 3:53
# That Guy – 4:02
# Abnormally Attracted to Sin – 5:33
# 500 Miles – 4:05
# Mary Jane – 2:42
# Starling – 4:02
# Fast Horse – 3:52
# Ophelia – 4:42
# Lady in Blue – 7:10
# Oscar's Theme – 3:38 (bonuskappale)

## Muusikot
* Tori Amos – laulu, piano, Wurlitzer- ja Rhodes-sähköpianot, Hammond-urut, syntetisaattori
* Matt Chamberlain – rummut ja lyömäsoittimet
* Jon Evans – basso
* Mac Aladdin – sähkökitara, akustinen kitara, mandoliini
* John Philip Shenale – jousisovitukset, Wurlitzer, Hammond-urut
* Ed Bale – viulu
* Matthew Elston – viulu
* Fiona McNaught – viulu
* Kate Robinson – viulu
* Holly Butler – alttoviulu
* James Hogg – alttovilu
* Rosemary Banks – sello
* Caroline Dale – sello

**Tuotanto**
* Tori Amos – tuottaja
* Mark Hawley – äänittäjä, miksaaja
* Marcel van Limbeek – äänittäjä, miksaaja
* Adam Spry – miksaaja, assistentti
* Jon Astley – masteroija

## Arvostelut
* Metacritic: 62/100
* Allmusic: 
* Entertainment Weekly: B
* Rolling Stone: 
* Soundi: 

## Listasijoitukset

## Myyntipalkinnot

## Lähteet

## Aiheesta muualla
* Abnormally Attracted to Sin Discogs-sivustolla
* Abnormally Attracted to Sin AllMusic-sivustolla
Karttapaikka

**Karttapaikka** on Maanmittauslaitoksen maksuton karttapalvelu. Palvelussa pääsee katsomaan Maanmittauslaitoksen kartta-aineistoja, kuten maastokarttoja, ilmakuvia, taustakarttoja ja rinnevarjostusta. Tarkemmissa mittakaavoissa kartoille saa näkyviin myös kiinteistöjaotuksen (kiinteistörajat ja kiinteistötunnukset). Eri karttatasoja voi olla näkyvissä useita samanaikaisesti. 

Toimintonäppäimillä voi tehdä karttamerkintöjä ja jakaa niitä linkkeinä, mitata matkaa tai pinta-alaa sekä kysyä lähintä osoitetta. Karttakohteita voi hakea paikannimellä, osoitteella, kiinteistötunnuksella tai koordinaateilla tai paikantaa kartan omaan sijaintiin. Omia karttamerkintöjä voi jakaa tai linkittää muille sivustoille karttalinkkeinä. Palvelun kautta voi antaa Maanmittauslaitokselle palautetta kartta-aineistojen sisällöstä.

Palvelu on kaikille avoin ja maksuton, eikä sen käyttö vaadi rekisteröitymistä. Palvelusta voi myös ostaa painettuja karttoja sekä räätälöityjä karttatulosteita. Karttapaikan Lataa paikkatietoaineistoja -osiosta voi ladata Maanmittauslaitoksen kartta- ja paikkatietoaineistoja, kuten maastotietokannan kohteita, ilmakuvia ja korkeusmalleja. Suurin osa on avointa aineistoa CC-BY-4.0 lisenssillä. Ladatuista  tiedostoista useimmat eivät ole katsottavissa tavanomaisilla kuvankatseluohjelmilla, vaan niitä varten tarvitaan erityinen paikkatieto-ohjelmisto.

## Historia

Kansalaisen Karttapaikka julkistettiin vuonna 1996. Se oli maailman ensimmäinen kansallinen karttapalvelu Internetissä. Idea ja toteutukseen tarvittu tekniikka kehitettiin Maanmittauslaitoksessa. Kansalaisen Karttapaikan rinnalle rakennettiin jo seuraavana vuonna maksullinen Ammattilaisen Karttapaikka. Sittemmin nämä korvattiin avoimella Karttapaikalla ja vahvan tunnistautumisen vaativalla Asiointipalvelulla.

## Katso myös
* 

## Lähteet

 

## Aiheesta muualla
* Karttapaikka
* Paikkatietoikkuna
Inge Helten

**Ingeborg (Inge) Helten** (s. 31. joulukuuta 1950 Westum, Remagen, Rheinland-Pfalz, Saksa) on entinen saksalainen pikajuoksija ja olympiamitalisti.

Inge Helten voitti Helsingin EM-kilpailuissa 1971 kultaa 4 × 100 metrin viestijuoksussa Euroopan ennätyksellä 43,3&nbsp;s. Hän juoksi viestissä toisen osuuden. Samoissa kisoissa hän sijoittui 100 metrin juoksussa neljänneksi ajalla 11,6&nbsp;s. Rooman EM-kilpailuissa 1974 Helten juoksi viestissä ankkuriosuuden ja saavutti hopeaa ajalla 42,75&nbsp;s.

Kesäkuussa 1976 Helten juoksi Fürthissä 100 metrin sähköajanoton maailmanennätyksen 11,04&nbsp;s. Montréalin 1976 olympialaisissa hän saavutti hopeaa 4&nbsp;×&nbsp;100 metrillä ajalla 42,59&nbsp;s; hän juoksi toisen osuuden. Uransa ainoan henkilökohtaisen arvokisamitalin hän sai Montréalin kisojen 100 metrin juoksussa sijoittumalla pronssille ajalla 11,17&nbsp;s – välierissä hänen maannaisensa Annegret Richter vei häneltä matkan maailmanennätyksen. Lisäksi Helten oli 200 metrin juoksussa viides ajalla 22,68&nbsp;s.

Sisäratojen EM-kilpailuissa Inge Helten voitti 4&nbsp;×&nbsp;1 kierroksen viestissä kultaa Rotterdamissa 1973 ajalla 1.24,15 (kierroksen pituus 170 metriä). Henkilökohtaisilla matkoilla hän oli EM-hallikisoissa parhaimmillaan neljäs 50 metrillä Grenoblessa 1972 ajalla 6,34&nbsp;s sekä 60 metrillä Münchenissä 1976 ajalla 7,29&nbsp;s.

## Lähteet
* 
* 
* 
* 
*
Suomen turkkilaiset

**Suomen turkkilaiset** ovat Suomessa asuvia turkkilaisia tai heidän lapsiaan. Vuonna 2016 Suomessa asui 7 403 turkkia äidinkielenään puhuvaa henkilöä.
## Katso myös
*Suomen ja Turkin suhteet
## Lähteet
Marion Becker

**Marion Becker** (o.s. **Steiner**, s. 21. tammikuuta 1950 Hampuri, Länsi-Saksa) on entinen saksalainen keihäänheittäjä ja olympiamitalisti. Hän edusti myös nuorena Itä-Saksaa ja avioiduttuaan Romaniaa.

Marion Becker edusti Münchenin 1972 olympialaisissa Romaniaa. Hän karsiutui keihäänheiton loppukilpailusta tuloksella 50,74&nbsp;m. Olympialaisten jälkeen hän ja hänen aviomiehensä eivät palanneet enää Romaniaan. Montréalin 1976 olympialaisissa Becker pääsi edustamaan Länsi-Saksaa ja saavutti keihäänheitossa hopeaa tuloksella 64,70&nbsp;m.

## Lähteet
* 
* 

### Viitteet
Lucy Gordon

**Lucy Gordon** (22. toukokuuta 1980 Oxford, Englanti – 20. toukokuuta 2009 Pariisi, Ranska) oli brittiläissyntyinen malli ja näyttelijä.

Gordon aloitti näyttelijänuransa vuonna 2001 esiintymällä *[[Parfyymi (vuoden 2001 elokuva)|Parfyymi]]*-elokuvassa. Gordonin lyhyeksi jääneen näyttelijänuran tunnetuin rooli on 2007 valmistunut elokuva *[[Spider-Man 3 – Hämähäkkimies 3]]*, jossa hänet nähdään toimittaja Jennifer Duganina.

Gordon sai juuri ennen kuolemaansa päätökseen *[[Gainsbourg – tarina legendasta]]* -elokuvan kuvaukset. Laulaja, näyttelijä ja ohjaaja Serge Gainsbourgin elämästä kertovassa, vuonna 2010 ensi-iltansa saaneessa elokuvassa Gordon esittää Gainsbourgin naisystävää, laulaja-näyttelijä Jane Birkiniä.

Gordon teki itsemurhan hirttäytymällä Pariisissa sijaitsevassa asunnossaan 20. toukokuuta 2009, kaksi päivää ennen 29-vuotissyntymäpäiväänsä.

## Filmografia
* *[[Parfyymi (vuoden 2001 elokuva)|Parfyymi]]* (*Perfume*, 2001)
* *[[Sattumalta]]* (*Serendipity*, 2001)
* *[[Valkoinen sulka (elokuva)|Valkoinen sulka]]* (*The Four Feathers*, 2002)
* *[[Sinkkuuden huuma]]* (*Les poupées russes*, 2005)
* *[[Spider-Man 3 – Hämähäkkimies 3]]* (2007)
* *[[Serial]]* (2007)
* *[[The Last International Playboy]]* (2009)
* *[[Brief Interviews with Hideous Men]]* (2009)
* *[[Cinéman]]* (2009)
* *[[Gainsbourg – tarina legendasta]]* (*Gainsbourg (Vie héroïque)*, 2010)

## Lähteet
Gabriele Hinzmann

**Gabriele Hinzmann** (s. 31. toukokuuta 1947 Schwerin, Mecklenburg-Etu-Pommeri, Saksa) on entinen itäsaksalainen kiekonheittäjä ja olympiamitalisti.

Hinzmann sijoittui Ateenan EM-kilpailuissa 1969 kiekonheitossa seitsemänneksi tuloksella 52,32&nbsp;m. Münchenin 1972 olympialaisissa hän oli kuudes tuloksella 61,72&nbsp;m. Rooman EM-kilpailuissa 1974 hän saavutti pronssia tuloksella 62,50&nbsp;m. Montréalin 1976 olympialaisissa hän sijoittui myös pronssille tuloksella 66,84&nbsp;m; loppukilpailussa hänen viisi ensimmäistä heittoaan kantoivat kaikki yli 66 metriä ja kuudes oli yliastuttu.

## Lähteet

* 
* 
* 

### Viitteet
Roland Steuk

**Roland Steuk** (s. 5. maaliskuuta 1959 Berliini, Saksan demokraattinen tasavalta) on Itä-Saksaa edustanut moukarinheittäjä.

Steuk saavutti uransa ainoan aikuisten arvokisamitalin sijoittumalla hopealle Prahan EM-kilpailuissa 1978 tuloksella 77,24&nbsp;m. Hän hävisi olympiavoittaja Juri Sedyhille vain 4 senttimetrin erolla. Moskovan 1980 olympialaisissa Steuk sijoittui neljänneksi tuloksella 77,54&nbsp;m. Ateenan EM-kilpailuissa 1982 hän oli seitsemäs tuloksella 74,76&nbsp;m ja Helsingin MM-kilpailuissa 1983 kahdestoista tuloksella 72,10&nbsp;m.

Steuk heitti 7,26 kilogramman moukarilla nuorten maailmanennätyksen 78,14&nbsp;m vuonna 1978. Ennätyksen rikkoi Olli-Pekka Karjalainen vuonna 1999. Steukin uran paras tulos on 79,90&nbsp;m kesäkuulta 1984.

Steuk myönsi käyttäneensä urallaan anabolisia steroideja osana Itä-Saksan valtiollista dopingohjelmaa.

Steuk avioitui keskimatkan juoksija Martina Kämpfertin kanssa.

## Lähteet
* 
* 
* 
* 
* 

### Viitteet
Chris Irwin

**Chris Irwin** (s. 27. kesäkuuta 1942) on entinen brittiläinen autourheilija. Hän osallistui kymmeneen Formula 1 -sarjan MM-osakilpailuun kausilla 1966–1967. Hän saavutti 2 MM-pistettä Ranskan GP:ssä 1967.

Irwinin ura loppui ennenaikaisesti hänen joutuessaan onnettomuuteen Nürburgringin tuhannen kilometrin ajon harjoituksissa vuonna 1968. Hän menetti autonsa hallinnan ja auto hyppäsi ilmaan kieppuen ennen osumistaan maahan perä edellä. Irwin sai vakavia vammoja päähänsä, joista hän toipui, mutta ei voinut enää kilpailla.

## Tilastot ja saavutukset F1-sarjassa
()

## Lähteet
Vái

**Vái** () on ranta Kreikalle kuuluvan Kreetan saaren itärannikolla, Siteían kunnassa Lasíthin alueyksikössä. Se tunnetaan erityisesti rannalla olevasta *Váin palmumetsästä* (Φοινικόδασος του Βάι, *Foinikódasos tou Vái*), jossa kasvavat mahdollisesti Euroopan ainoat kotoperäiset palmut, lajiltaan kreetantaateleita (*Phoenix theophrastii*). Ranta on mahdollisesti koko saaren suosituin ja valokuvatuin, ja sitä kutsutaan joskus nimellä ”Välimeren Karibia”.

Váilla vierailee päivittäin sadoittain ihmisiä. Váin rannalla vuokrataan aurinkotuoleja sekä sieltä löytyvät kahvila, ravintola, suihkut ja käymälät. Alun perin hipit saapuivat rannalle ja alueesta kehittyi leirintäalue. Viranomaiset kuitenkin aitasivat alueen huomattuaan, mitä rannalla tapahtui, ja siitä tehtiin tieteellinen tutkimusalue. Suuri osa tästä tutkimusalueesta on nykyisinkin aidattu ja se sijaitsee hieman ylempänä rannasta ja levittäytyy pienikokoiseen laaksoon.

Erään legendan mukaan rannalla kasvavat palmut olisivat saaneet alkunsa arabimerirosvojen mukanaan tuomista ja maahan heittämistä taateleiden kivistä. Vaikka tämä olisikin mahdollista, ovat palmut kuitenkin kotoperäisiä. Ne olivat kasvaneet Kreetalla jo kauan ennen arabien saapumista. Rannan palmut ovat pohjoisimpina kasvavia oman lajinsa edustajia. Palmujen hedelmät ovat kuivia ja pieniä, eivätkä ne ole syömäkelpoisia.

## Lähteet

## Aiheesta muualla
Bruce Johnstone

**Bruce Johnstone** (oik. **William Bruce Gordon Johnstone**, 30. tammikuuta 1937 – 3. maaliskuuta 2022) oli eteläafrikkalainen BRM-tallin F1-kuljettaja. Hän osallistui ainoastaan yhteen F1-osakilpailuun kaudella  ja sijoittui yhdeksänneksi Etelä-Afrikan osakilpailussa.

## Lähteet
Martha Norelius

**Märta Maria (Martha) Norelius-Wright** () oli yhdysvaltalainen uimari ja olympiavoittaja. Norelius syntyi Ruotsissa ruotsalaisille vanhemmille, mutta perhe muutti myöhemmin Yhdysvaltoihin. Norelius voitti uintiurallaan kolme olympiakultaa. Ensimmäinen niistä tuli Pariisin kesäolympialaisista 1924 400 metrin vapaauinnissa.

Neljä vuotta myöhemmin Amsterdamissa Norelius voitti jälleen saman matkan, ja nyt myös lisäksi 4&nbsp;×&nbsp;100 metrin vapaauintiviestin. Norelius oli ensimmäinen nainen (ja myös tähän päivään mennessä ainoa), joka on voittanut 400 metrin vapaauinnin kaksissa peräkkäisissä olympialaisissa.

Norelius edusti uintiurallaan *Women's Swimming Associationia*. Hän meni naimisiin 15. toukokuuta 1930 Kanadan tunnetuimman soutajan, Joseph Wright Jr.:n kanssa. Wright Jr. oli myös olympiamitalisti samoista Amsterdamin olympialaisista, miesten kaksikoista. Wrightin isä Joseph Wright Sr. oli myös kaksinkertainen olympiamitalisti soudusta. Myös Noreliuksen isä Bror oli olympiakävijä; hän edusti Ruotsia miesten uinnissa vuonna 1906. 

Norelius kuoli 47-vuotiaana vuonna 1955.

## Lähteet
Kim Peyton

**Kimberley Marie (Kim) Peyton McDonald** (26. tammikuuta 1957 Hood River, Oregon – 13. joulukuuta 1986 Stanford, Kalifornia) oli yhdysvaltalainen uimari ja olympiavoittaja. Hän voitti Montréalin kesäolympialaisissa 1976 olympiakultaa 4&nbsp;×&nbsp;100 metrin vapaauintiviestistä, yhdessä Jill Sterkelin, Shirley Babashoffin ja Wendy Bogliolin kanssa. Heidän uimansa aika 3.44,82 oli myös maailmanennätys. Uintiuransa aikana Peyton voitti myös viisi kultaa Pan-Amerikan kisoista.

Peyton edusti uintiurallaan seuratasolla *David Douglas Swim Clubia*. Uintiuransa jälkeen hän tapasi miehensä Andrew McDonaldin, joka voitti olympiahopeaa miesten vesipallossa vuonna 1984. Vuonna 1979 Peytonilla todettiin aivokasvain, joka lopulta johti hänen kuolemaansa vain 29-vuotiaana joulukuussa 1986.

## Lähteet
Suzanne Tamim

**Suzanne Tamim** (23. syyskuuta 1977 – 28. heinäkuuta 2008 Dubai) oli libanonilainen poplaulaja, joka nousi maineeseen voitettuaan vuonna 1996 järjestetyn libanonilaisen television kykyjenetsintäohjelman. 

Tamim oli naimisissa kahdesti. Hänen ensimmäinen aviomiehensä oli Ali Muzannar, ja heidän avioeronsa herätti paljon huomiota mediassa. Tamimin toinen aviomies oli puolestaan libanonilainen impressaari ja tuottaja Adel Matouk, josta tuli Tamimin manageri. Tämäkin liitto päättyi eroon, joka poiki runsaslukuisia syytteitä Tamimia vastaan.

Avioerojen jälkeen Tamimin rakastaja oli egyptiläinen Kansandemokraattisen puolueen parlamentaarikko ja kiinteistömiljardööri Hisham Talaat Mustafa, joka murhautti Tamimin 28. heinäkuuta 2008 Tamimin Dubain-huoneistossa Yhdistyneissä arabiemiraateissa. Mustafa oli maksanut eläkkeelle jääneelle poliisille ja turvamiehelleen Mohsen al-Sukkarille 2 miljoonaa dollaria Tamimin murhasta. 2. syyskuuta 2008 Mustafa pidätettiin ja hänen koskemattomuutensa Egyptin parlamentin ylähuoneen jäsenenä peruutettiin. Viikkoa myöhemmin myös al-Sukkari pidätettiin. Egyptin tuomioistuin tuomitsi sekä Mustafan että al-Sukkarin kuolemaan murhasta Kairossa 21. toukokuuta 2009.
Joonan lähettäminen

**Joonan lähettäminen** on virolaisen Rudolf Tobiasin säveltämä oratorio. Se perustuu Vanhan testamentin kertomukseen Joonasta. Oratoriota pidetään Tobiaksen pääteoksena.

## Lähteet
    

## Aiheesta muualla

* Joonase lähetamine: kaalukas ja efektne
Detlef Gerstenberg

**Detlef Gerstenberg** (5. maaliskuuta 1957 Eisenhüttenstadt, Brandenburg, Saksan demokraattinen tasavalta – 24. tammikuuta 1993 Berliini, Saksa) oli itäsaksalainen moukarinheittäjä.

Gerstenberg edusti moukarinheittäjänä Itä-Saksaa kolmissa arvokisoissa. Prahan EM-kilpailuissa 1978 hän sijoittui neljänneksi tuloksella 76,70&nbsp;m. Moskovan 1980 olympialaisissa hän sijoittui viidenneksi tuloksella 74,60&nbsp;m. Ateenan EM-kilpailuissa 1982 hän oli kuudes tuloksella 75,32&nbsp;m. Hänen ennätyksensä oli vuonna 1984 heitetty 80,50&nbsp;m, mutta tuona vuonna hän ei päässyt olympialaisiin itäblokin maiden boikotin vuoksi.

Gerstenberg kuoli maksakirroosiin 35-vuotiaana tammikuussa 1993.

## Lähteet
* 
* 
* 
* 

### Viitteet
Ndongan kieli

**Ndonga** on bantukieliin kuuluvan oshivambon kielen murre, jota puhutaan Namibian Ambomaalla ja Angolan eteläosassa. Puhujia sillä on noin 690&nbsp;000. Ensimmäisen
ndongankielisen kirjan, *ABD Moshindonga: omukanda uatango koshindonga ua piangoa*, kirjoitti lähetystyöntekijä Pietari Kurvinen vuonna 1876. Suomalainen lähetyssaarnaaja Martti Rautanen loi ndongalle kirjakielen ja käänsi sille osan Raamattua. Ndongan kielelle oppikirjoja laati August Pettinen, joka oli Ambomaalla lähetystyössä vuodesta 1887 alkaen parikymmentä vuotta.

## Kielinäyte

## Lähteet
*Ethnologue.com
*Peltola, Matti: *Sata vuotta suomalaista lähetystyötä 1859–1959 II. Suomen lähetysseuran Afrikan työn historia*. Suomen lähetysseura, Helsinki, 1958.

### Viitteet

## Aiheesta muualla
*
Jochen Sachse

**Jochen Sachse** (s. 2. lokakuuta 1948 Frankenberg, Saksi, Saksa) on entinen itäsaksalainen moukarinheittäjä ja olympiamitalisti.

Sachse edusti moukarinheittäjänä Itä-Saksaa kuusissa arvokisoissa. Ateenan EM-kilpailuissa 1969 hän sijoittui viidenneksi tuloksella 68,60&nbsp;m. Helsingin EM-kilpailuissa 1971 hän oli seitsemäs tuloksella 69,74&nbsp;m. Münchenin 1972 olympialaisissa hän saavutti hopeaa tuloksella 74,96&nbsp;m; hän nousi viimeisellä heitollaan kolmannelta sijalta toiseksi mutta hävisi Neuvostoliiton Anatoli Bondartšukille 54 senttimetrin erolla. Toisen arvokisamitalinsa Sachse saavutti sijoittumalla Rooman EM-kilpailuissa 1974 hopealle tuloksella 74,00&nbsp;m; Neuvostoliiton Aleksei Spiridonov ohitti hänet 20 senttimetrillä koko kilpailun toiseksi viimeisellä heitolla. Montréalin 1976 olympialaisissa Sachse sijoittui kuudenneksi tuloksella 74,30&nbsp;m ja Prahan EM-kilpailuissa 1978 hän oli yhdeksäs tuloksella 71,56&nbsp;m.

Universiadeissa Sachse voitti moukarinheiton Torinossa 1970 tuloksella 72,34&nbsp;m.

## Lähteet
* 
* 
* 
* 

### Viitteet
Gogo

**Gogo** voi tarkoittaa seuraavia asioita:
 
* Gogo tai Wagogo, tansanialainen bantuheimo
* Gogo, Gogo-heimon puhuma kieli
* Gogo, Austrasian major domus 500-luvun lopulla
* gogot, Gogo's Crazy Bones, keräilysarja
Joseph Stilwell

**Joseph Warren Stilwell** (19. maaliskuuta 1883 Palatka, Florida – 12. lokakuuta 1946 San Francisco, Kalifornia) oli yhdysvaltalainen neljän tähden kenraali. Hän palveli toisen maailmansodan aikana Kiinassa, joka oli Yhdysvaltojen tapaan sodassa Japania vastaan.

## Toinen maailmansota
Ennen Kiinan-komennustaan Stilwell palveli Burmassa pysäyttämässä Japanin laajentumista. Vuonna 1942 hänet määrättiin Kiinaan toimimaan Tšiang Kai-šekin esikuntapäällikkönä. Stilwellin erinomainen mandariinikiinan taito, sotilaskomentajan kyvyt sekä aiempi tapaaminen Tšiangin kanssa olivat syitä lähettää hänet Kiinaan. Todellisuudessa Tšiangin ja Stilwellin välit olivat olleet huonot jo heidän ensitapaamisestaan lähtien. Stilwellin mielestä Tšiang oli pelkuri joka pyrki viemään kaiken kunnian itselleen. Tšiang piti taas Stilwelliä töykeänä, määräilevänä ja vallanhimoisena. Myöskään Stillwellin vaatimaa liittoa Guomindangin ja kommunistien välillä Tšiang ei voinut hyväksyä. Kaiken kukkuraksi Tšiangin puhuma Zheijangin murre aiheutti väärinkäsityksiä heidän välilleen ja huononsi entisestään heidän välejään.

Pääosin Kiinan painostuksesta johtuen Yhdysvaltain presidentti Franklin D. Roosevelt kutsui Stilwellin pois Kiinasta 1944 ja siirsi hänet lopulta esikuntatehtäviin kotimaahansa, ilman että hänen paluulleen järjestettiin sen kummempia juhlaseremonioita. Stilwell kuoli mahasyöpään San Franciscossa vuonna 1946 ollessaan vielä armeijan palveluksessa.

Barbara W. Tuchman  sai Pulitzer-palkinnon vuonna 1970 kirjasta *Stilwell and the American Experience in China, 1911–45*, joka kertoo Stilwellistä ja laajemmin Yhdysvaltojen toimista Kiinassa toisen maailmansodan aikana.

Vuonna 1991 sodan aikaiseen Kiinan pääkaupunkin Chongqingiin avattiin Stilwellin nimeä kantava museo.

## Lähteet

## Aiheesta muualla

* Chiang Kai-Shek ja amerikkalainen kenraali Stilwell. Radio86.fi.
Väkevä maa, harmaa taivas

**Väkevä maa, harmaa taivas** on Heikki Luoman kirjoittama Paavo Ruotsalaisen aikaan sijoittuva musiikkidraama joka kertoo maallisten ja hengellisten intressien yhteentörmäyksestä Valkealan hovissa.

## Lähteet

* Suomen näytelmäkirjailijaliitto
Pavona

**Pavona** on kivikorallien  suku. Siihen kuuluu noin 17 lajia. Niissä on kaikissa symbioottisia leviä. Niitä tavataan sekä Punaisellamerellä ja  indopasifisella merialueella että Havaijin lähivesillä.

Joitakin lajeja pidetään riutta-akvaariossa. Niitä kutsutaan kaktus- tai perunalastukoralleiksi kasvutapansa takia. IUCN:n vuoden 2024 luokituksessa yksitoista lajia oli luokiteltu elinvoimaiseksi, yhden silmälläpidettäväksi, neljä vaarantuneeksi, yhden erittäin uhanalaiseksi ja kaksi puutteellisesti tunnetuksi.

## Lajeja
* Pavona bipartita
* Pavona cactus
* Pavona clavus
* Pavona danai
* Pavona decussata
* Pavona diffluens
* Pavona divaricata
* Pavona duerdeni
* Pavona explanulata
* Pavona frondifera
* Pavona gigantea
* Pavona lata
* Pavona maldivensis
* Pavona minuta
* Pavona varians
* Pavona venosa
* Pavona xarifae

## Lähteet

## Aiheesta muualla
*ARKive
Stefan Junge

**Stefan Junge** (s. 1. syyskuuta 1950 Leipzig, Saksi, Saksa) on entinen itäsaksalainen korkeushyppääjä ja olympiamitalisti.

Junge kilpaili aluksi kymmenottelijana mutta siirtyi korkeushyppyyn. Helsingin EM-kilpailuissa 1971 hän sijoittui viidenneksi tuloksella 214&nbsp;cm. Kesäkuussa 1972 hän hyppäsi Itä-Saksan ennätyksen 223&nbsp;cm. Münchenin 1972 olympialaisissa hän saavutti hopeaa tuloksella 221&nbsp;m.

## Lähteet
* 
* 
*
Ivan Lins

**Ivan Lins** (s. 16. kesäkuuta 1945) on brasilialainen muusikko ja lauluntekijä. Hänen ensimmäinen hittinsä oli "Madelena", joka äänitettiin vuonna 1970. Kappaleen esittäjänä oli Elis Regina. 

Ivan Linsin kappaleita ovat esittäneet myös mm. Sarah Vaughan, Ella Fitzgerald, Barbra Streisand, Quincy Jones, George Benson, The Manhattan Transfer, Diane Schuur, Carmen McRae, Nancy Wilson, Eliane Elias, Patti Austin, Toots Thielemans, Take 6, Lee Ritenour, David Benoit, Carlos do Carmo, Mark Murphy, Dave Grusin, Sérgio Mendes ja Michael Bublé. 

## Elämä

Ivan Lins syntyi Rio de Janeirossa. Hän vietti useamman vuoden Bostonissa, Massachusettsin teknillisessä korkeakoulussa samaan aikaan, kun hänen isänsä työskenteli insinöörinä.

Ennen keskittymistään musiikkiin Lins pelasi lentopalloa.

## Ura

Ivan Lins on julkaissut myös englanninkielisiä albumeita, kuten vuoden 1988 *Love Dance*. Hänen kappaleitaan päätyi myös fuusiojazz-muusikko Lee Ritenourin levylle. Kyseinen kitaristi oli käynyt ensimmäisen kerran Brasiliassa, Rio de Janeirossa ja kuullut Linsiä ensimmäisen kerran. Hän oli pitänyt kuulemastaan ja tämän yhteistyön myötä syntyi Dave Grusinin ja Lee Ritenourin yhteinen albumi *Harlequin* vuonna 1985.

Ivan Linsin pitkäaikaisin yhteistyökumppani on säveltäjä-sanoittaja Vitor Martins. He ovat tehneet jazz-vivahteisia kappaleita. 

Ivan Lins esiintyi Suomessa, Vantaan Frutas Tropicales -festivaalilla, brasilialaisen pianistin Gilson Peranzzettan kanssa 14.3.2008.

## Diskografia

* *Agora* (1970)
* *Deixa O Trem Seguir* (1971)
* *Quem Sou Eu* (1972)
* *Modo Livre* (1974)
* *Chama Acesa* (1975)
* *Somos Todos Iguais Nesta Noite* (1977)
* *Começar de novo* (1977)
* *Nos Dias de Hoje* (1978)
* *A Noite* (1979)
* *Novo Tempo* (1980)
* *Daquilo Que Eu Sei* (1981)
* *Depois dos Temporais* (1983)
* *Juntos* (1984)
* *Ivan Lins* (1986)
* *Mãos* (1987)
* *Love Dance* (1988)
* *Amar Assim* (1989)
* *Awa Yiô* (1993)
* *A Doce Presença de Ivan Lins* (1995)
* *Anjo de Mim* (1995)
* *I'm Not Alone* (1996)
* *Acervo Especial, Vol. 2* (1997)
* *Ivan Lins/Chucho Valdés/Irakere/Ao Vivo* (1996)
* *Viva Noel: Tributo a Noel Rosa Vols. 1, 2* (1997)
* *Live at MCG* (1999)
* *Dois Córregos* (1999)
* *Um Novo Tempo* (1998)
* *A Cor Do Pôr-Do-Sol* (2000)
* *Jobiniando* (2001)
* *Love Songs - A Quem Me Faz Feliz* (2002)
* *I Love Mpb - Amor* (2004)
* *Cantando Histórias* (2004)
* *Acariocando* (2006)
* *Saudades de Casa* (2007)

## Lähteet
*Live performance photographs
*Official Web site
*Selected discography

### Viitteet
Reinhard Theimer

**Reinhard Theimer** (28. helmikuuta 1948 Berliini, Saksa – 3. syyskuuta 2020 Hohen Neuendorf) oli itäsaksalainen moukarinheittäjä. Hän saavutti kolme EM-mitalia mutta ei menestynyt läheskään yhtä hyvin olympialaisissa.

Theimer sijoittui Méxicon 1968 olympialaisten moukarinheitossa seitsemänneksi tuloksella 68,84&nbsp;m. Ateenan EM-kilpailuissa 1969 hän saavutti pronssia tuloksella 72,02&nbsp;m ja Helsingin EM-kilpailuissa 1971 hopeaa tuloksella 71,80&nbsp;m. Münchenin 1972 olympialaisissa hän sijoittui 13:nneksi tuloksella 69,16&nbsp;m – karsinnassa hän oli heittänyt ensimmäisellään 70,66&nbsp;m. Kolmannen arvokisamitalinsa Theimer saavutti sijoittumalla Rooman EM-kilpailuissa 1974 pronssille tuloksella 71,62&nbsp;m.

Theimer heitti 4. heinäkuuta 1974 Leipzigissa moukarinheiton maailmanennätyksen 76,60&nbsp;m. Ennätys pysyi hänen nimissään vain runsaat kaksi kuukautta.

## Lähteet
* 
* 
* 

### Viitteet
Gogo (major domus)

**Gogo** (k. 581) oli Austrasian major domus ja alaikäisen Kildebert II:n sijaishallitsija noin 567–581.

Gogo kohosi merkittävään asemaan Sigebert I:n hovissa, ja hän johti lähetystöä, joka kävi hakemassa Espanjasta Sigebertin morsiamen, prinsessa Brunhilden. Sigebertin salamurhan jälkeen Gogo nimitettiin nuoren Kildebertin kaitsijaksi.
Akkaralli

**Akkaralli** on Heikki Luoman komedia, jota on esitetty lukuisilla eri harrastajanäyttämöillä ympäri Suomen. Ensiesitys oli 1995.

Näytelmä kertoo aikamiespoika Veijosta, joka vaimon löytääkseen lähettää ilmoituksen lehden kontaktipalstalle. Monta väärinkäsitystä tarvitaan ennen kuin selviää löytääkö mies sen oikean.

Tarina on saanut jatkoa näytelmissä Vaimokulta ja armas anoppi sekä Kahen akan loukussa.

## Lähteet
*Näytelmäkirjailijaliiton esittely
*Toijalan näyttämö 
*Mtv3:n uutiset

## Aiheesta muualla
*Nastolan Pisarateatteri
Kamel Chater

**Kamel Chater** (s. 7. huhtikuuta 1972) on tunisialainen entinen välisarjan nyrkkeilijä, joka voitti kultaa All-African kisoissa vuosina 1995 ja 1999. Hän on edustanut maataan myös vuoden 1996 ja 2000 kesäolympialaisissa. Parhaiten Chater menestyi vuoden 1996 olympialaisissa päästyään neljännesvälieriin, jossa hän hävisi ottelunsa Venäjän Oleg Saitoville.

## Lähteet
Alaa Shili

**Alaa Shili** (s. 10. marraskuuta 1987) on tunisialainen höyhensarjan nyrkkeilijä, joka saavutti hopeaa Afrikan kisoissa Algerissa vuonna 2007. Hän hävisi loppuottelussa kamppailunsa algerialaiselle Abdelkader Chadille.

Shili edusti maataan myös vuoden 2008 kesäolympialaisissa.

## Lähteet
* Alaa Shilin profiili Pekingin Olympiasivustolla 

### Viitteet
Naoufel Ben Rabah

**Naoufel Ben Rabah** (s. 18. marraskuuta 1977) on tunisialais-australialainen kevyensarjan nyrkkeilijä, joka saavutti hopeaa All-African kisoissa Johannesburgissa vuonna 1999. Ben Rabah edusti maataan myös vuoden 2000 kesäolympialaisissa, mutta putosi jatkosta ensimmäisellä kierroksella. Sittemmin hän muutti Saksaan ja aloitti nyrkkeilyn ammattilaisuransa. Myöhemmin hän muutti Perthiin, Australiaan, missä hän on jatkanut ammattilaisuraansa.

## Lähteet